Ian Gibbons a fost găsit în baie.
DIN EPISOADELE ANTERIOARE
A murit azi, la spital.
Ian nu mai poate depune mărturie, iar Richard va accepta înțelegerea.
Am câștigat.
Nepotul meu, Tyler.
Termină facultatea la Stanford în câteva luni.
S-ar bucura dacă ar avea ocazia să lucreze cu tine.
Sigur, da.
Amenajăm centrele de wellness în farmacii...
În septembrie.
În prima etapă, facem analize cu aparatul Siemens.
Walgreens nu trebuie să știe exact cum facem analizele.
Lansăm la Walgreens în 48 de ore. Am reușit!
Sunt Mark, noul șef de laborator.
Un lucru trebuie să știi despre Elizabeth Holmes.
E o escroacă, Richard. A fost mereu o escroacă.
Lasă-mă să-ți retușez puțin rujul.
- Sigur. - Morgan.
Pregătiți-vă.
Bună, Elizabeth. Nu ne cunoaștem. Sunt Errol Morris.
E o mare onoare să lucrăm cu tine la reclamele astea.
Îți admir enorm filmele.
Scuze, trebuie să privești în obiectiv.
Mă gândesc că o întrebare interesantă pentru tine ar fi
„Ce vis ți se va îndeplini până în 2025?”
Mai puțini oameni
își vor lua adio de la cei dragi care ne părăsesc prea curând.
Ne poți împărtăși un secret?
Nu am prea multe secrete...
CENTRUL WALGREENS
OCTOMBRIE 2013
Asta-i tot? Atât de simplu?
Și așteptăm rezultatele.
CAZUL THERANOS
SURORILE DE FIER
COMPANIA NEWS CORPORATION
Wall Street Journal. Vă pot ajuta?
Sunt John Carreyrou.
Alo?
Alo? Cu ce vă pot ajuta?
Sunt dr. Richard Fuisz. Am un subiect pentru dvs.
O clipă. Nu-mi găsesc ochelarii. Unde i-am lăsat?
Nu închideți.
De unde aveți numărul meu?
De la Adam Clapper. Este autorul blogului Pathology Blawg.
B-L-A-W-G. Nu știu de ce ortografiază așa.
A postat un material despre un startup și mi-a zis
să vă sun fiindcă scrieți despre frauda cu asigurări de sănătate.
Înțeleg.
Ce știți despre Theranos?
Servicii medicale oferite prin Walgreens. Consiliu impresionant.
Companie unicorn care valorează miliarde. De ce?
Totul e o escrocherie.
Înțeleg. De ce spuneți asta?
Iau asta. Ne-a dat-o mama.
Lorraine... E reporterul de la Wall Street Journal.
Lorraine.
Așteaptă!
- Alo? - Alo.
Aveți dovezi care sprijină ce spuneți?
Un contract de confidențialitate, încă un contract de confidențialitate
și suntem gata.
I-am spus tatălui meu că încep lucrul aici.
Iar el e tare entuziasmat, fiindcă e primul meu loc de muncă.
O să-i spun să nu vorbească cu nimeni.
E bine să nu mai spui că ai vorbit despre asta.
Da, sigur. Nu... Desigur.
Ce trebuie să iau la cunoștință aici?
Cuvinte pe care n-ai voie să le folosești când vorbești despre Theranos.
„Cercetare, biologie, pipetă...”
Aceasta e recepția.
Doamne! Este chiar ea?
Da, ea este. Cred că dă încă un interviu.
Elizabeth. Aceasta e Erika Chung. Este prima ei zi la muncă.
Bună. Bine ai venit la Theranos.
Sunt foarte onorată să vă cunosc. Foarte rar se întâmplă
să ai ocazia să lucrezi pentru o femeie director general.
Mulțumesc.
Am nevoie de locul acela.
- Da, sigur. - Sigur.
E bine?
- Cum este... Merge camera? - Da. E super.
Vrei să privesc în sus, către perete?
Sigur.
Încă n-ai să faci analize pe probe de sânge de la pacienți
de la Walgreens. Poate te vom avansa, însă, pe moment,
toată lumea lucrează la validări,
ca să acredităm aparatul Edison pentru mai multe analize medicale.
Credeam că toate analizele se fac deja pe Edison.
- Așa scrie pe website... - Da, așa... Nu, asta e...
Apropo, am fost foarte impresionat de CV-ul tău.
Nu știu dacă...
Sunt încântat că vii în echipă.
Mulțumesc. Sunt foarte bucuroasă că...
- Citește acordul de confidențialitate! - ...sunt aici.
Știi ceva? E un mediu foarte stresant.
Dar sărbătorim serios și reușitele.
O mulțime de premii. Eu am câștigat odată un tichet cadou pentru Jamba Juice.
În regulă, deci...
aici e postul tău. Dacă ai întrebări, vino la mine. Succes!
Mulțumesc. Eu...
Poftim.
Ce e asta?
Pune-o pe camera calculatorului.
De ce?
Ca să nu te vadă.
THERANOS IMAGINE DE ANSAMBLU
Multe femei de succes
trec prin așa-numitul sindrom al impostorului.
Adevărat.
Ele simt că nu li se cuvine nimic din ce-au realizat,
că totul e o fraudă și că, până la urmă, vor fi date în vileag.
Ați trecut prin această stare?
Da, sigur. Există categoric momente când ai îndoieli.
Dar, ca femei,
trebuie să începem să credem în noi însene începând chiar de azi.
Aveți ceva fani în rândul publicului.
Cum vă simțiți înapoi la Stanford, după ce ați renunțat la studii?
Chiar excelent.
Da...
Ideea v-a venit când erați la Stanford și ați propus-o unor profesori de acolo.
Nu toți au crezut că era bună idea.
De fapt, e vorba de o profesoară.
Am crede că femeile doresc să ajute alte femei din domeniul științelor.
Da, așa ai crede...
Dar unor femei le vine greu să se desprindă de gândirea lor învechită.
„Mi-a fost greu, deci să-ți fie și ție.”
Trebuie însă să ai grijă, dacă ești în lume
și ai o idee deosebită, să nu asculți pe nimeni
care spune că n-ai să reușești.
Ce mama mă-sii!
Știi de câte ori mi s-a spus că n-am să reușesc?
M-am confruntat cu un sexism atât de evident și de oribil
încât mi se tăia respirația. Iar ea crede că nu i-am acceptat ideea
fiindcă i-a fost mai ușor sau de ce?
Fiindcă o invidiez?
O invidiezi?
Bineînțeles că nu! Sunt furioasă. Am sprijinit femeile toată cariera mea.
Ce șanse au femeile să facă ce face ea?
Să fie directoare la un mare startup. Dacă o dă în bară, părem toate inepte.
Ăsta-i adevărul respingător, iar asta-i de neiertat.
Cred că e dificil să fii femeie.
E incredibil că am ajuns să discut asta chiar cu tine.
- Dar ce-am spus? - Nici nu suntem prieteni.
Ne știm de la niște conferințe sau...
Putem fi prieteni.
Asta-i bună!
Paza înarmată. Noul simbol al statutului social.
Trebuie să o oprim.
Cum a rămas cu reporterul de la The Journal, el ce a zis?
A spus că avem nevoie de o sursă mai bună. Cineva care a lucrat acolo.
Cum găsim pe cineva?
- Ai absolvit de curând? - Da, la Berkeley.
Și eu. De fapt, la Stanford, cu chin. Aproape că m-au exmatriculat
fiindcă am plecat în turneu cu Dispatch
două săptămâni înainte de examen. Știi trupa?
Nu.
Nu cunoști trupa Dispatch?
I-am văzut pe ceilalți
Și am descoperit
Că lupta asta nu merită
- Nu știi cântecul ăsta? - Nu. Nu.
Cum?
Cum oare?
Te-au recrutat și pe tine tot la un târg de cariere?
Rahat. Am spus vreo prostie? Îmi pare rău, nu vreau să...
Nu. Nu. Eu...
Bunicul meu e membru în consiliul de administrație.
Este George Shultz.
A fost secretar de stat la externe și la trezorerie.
Tot el a încheiat Războiul Rece... Cel cu Rusia.
Da, știu ce este Războiul Rece.
Sigur. El i-a pus capăt.
Deci, zici că nu te-au recrutat la un târg de cariere?
Vai de mine! Ce am făcut? Efectiv am pus doar...
E în regulă. Se întâmplă mereu.
Stai așa. Ce e ăla? Un umeraș de sârmă?
Ca să scoatem cioburile de sticlă.
Văd. Aceste...
Aceste aparate Edison sunt...
Credeam că e vorba de tehnologie ultramodernă.
- La câtă pază e aici... - Există un laborator secret.
Se cheamă Normandia, fiindcă tehnologia de acolo va lua cu asalt lumea.
Iar aici e Jurassic Park,
pentru că avem aparatură veche.
Stai. Poți să-mi arăți?
Este acolo, după ușile alea.
Deci acolo se fac analizele pentru pacienți?
Cei de la Walgreens. Da.
Ai anunțat-o că venim, nu?
- N-am vrut să refuze. - Richard, nu se poate! Plecăm.
- Stai! Bună, Rochelle. - Richard.
- Doamna este... - Sunt Phyllis Gardner.
Sunt profesoară la Stanford. Richard s-a gândit
că am putea discuta cu dvs. ceea ce știți despre Theranos.
Cred că suntem singurii oameni din lume care cred că e o escrocherie.
Dar dacă am picat într-un moment nepotrivit...
Vreau să ard compania aia până în temelii. Intrați.
Vă știm ca una dintre femeile de succes din America,
dar nu vă cunoaștem ca om.
Vorbiți-mi ca și cum v-aș fi cel mai bun prieten.
Cine sunteți? Descrieți-vă.
Aveți aproape 30 de ani.
- Da. - Și viața e cum v-ați imaginat?
- Când... - Să luăm o pauză.
Erika, poți să refaci astea, te rog? Sunt studiile de validare pentru sifilis.
Sigur. E ceva greșit sau...
Nu, doar șterge valorile aberante. Le-am evidențiat eu. Mulțumesc.
- Iar face așa. - Trebuie să zic ceva.
Așteaptă! Acum? Chiar acum?
Mark, s-a produs o eroare.
Erika, n-ai nimerit momentul.
Donez sânge pentru laborator.
Primim zece dolari pe eprubetă.
Mă pui să aleg datele favorabile și nu pot să fac asta.
De ce?
Pentru că n-o să știm clar dacă testul e fiabil sau nu.
- E vorba de valori aberante. - Salut. Ce se întâmplă aici?
Scuze, dar ce înseamnă exact „valoare aberantă”?
Fiindcă am impresia că sunt doar date care nu arată ce dorești tu.
Le considerăm valori aberante.
Înseamnă că există valori aberante în toate datele generate până acum.
Așa este. Iar noi ștergem valorile aberante.
Nu încerc să fac caz de asta.
Ești sigură că nu?
Se pare că faci caz.
Ștergem valorile aberante. Așa procedăm aici.
E totul clar?
Clar.
- O să mă concedieze. - Ba nu.
- Asta e greșit în cercetare. - Vorbesc cu ea.
Cu cine vorbești? Stai așa! Cu Elizabeth?
- Tyler! - Bună, Tyler.
Ajută-ne. Organizăm o petrecere.
- Organizăm locurile. - Împlinesc 30 de ani.
- Mă bucur că te văd. - Și eu pe tine.
Deci? Cu cine vrei să socializezi la petrecere?
Cu Henry Kissinger sau cu o prietenă a lui Elizabeth?
Inviți și vreun prieten?
Voi sunteți prietenii mei.
Charlotte...
Mai ai cumva cafea fierbinte?
Fac acum niște cafea.
Nu-l văd pe Sunny pe listă. Ai vrea să-l inviți și pe el?
Dacă vei tu. Și dacă nu trebuie să vorbesc cu el.
George, ești îngrozitor. Vino să mă ajuți să aduc cafeaua.
Știu că poate să fie un tip dificil, dar cred că...
Mi-ar plăcea să vină la ziua mea.
Sigur. O dată împlinești 30 de ani.
Dar n-am de unde să știu. Am 29 de ani.
Nu-mi amintesc când m-am sărbătorit ultima dată.
- Chiar? - Da.
Putem să povestim puțin?
Sigur. George mi-a spus că îți place să cânți la chitară.
Ai vrea să cânți ceva pentru... Pentru mine, la petrecere?
Sigur că da. Sigur.
Așa, voiam doar să...
Cred că în laborator au loc practici greșite despre care nu știi.
Chiar așa? Despre ce e vorba?
Ni s-a cerut să păstrăm doar datele pozitive
din studiile de validare. Raportăm o precizie
de 95%, dar valoarea reală e mult mai mică.
Altfel spus, dacă testăm acum 100 de persoane cu sifilis
pe aparatul Edison, la 35 dintre ei
nu am depista infecția.
Asta nu poate fi corect.
Păi, știu. Asta am spus și eu.
Mulțumesc că mi-ai spus, Tyler. Ai fost foarte curajos.
Da, sigur. Cu plăcere.
Cred că oamenii vor să-ți facă pe plac fără să se gândească la consecințe.
Ai spus „ni s-a cerut”. Ție și mai cui?
Colegei mele de laborator, Erika Chung.
Înțeleg.
Bună. Ce se întâmplă?
Mă mută la laboratorul Normandia.
- Serios? Când? - Acum.
Asta-i o promovare. O să vezi Normandia.
Ești gata, Erika?
- Luăm prânzul curând? - Sigur.
Din păcate, nu mai sunteți colegi de echipă.
Nu ai voie să spui la ce lucrezi.
Aici este laboratorul Normandia.
Ești cea mai nouă, deci o să lucrezi de Ziua Recunoștinței.
Dar o să ai în fine ocazia să analizezi probe reale, de la pacienți.
O să lucrez cu instrumentele noi sau...
Instrumente noi? Ce instrumente noi?
Cine ți-a zis asta?
Cine ți-a spus că avem instrumente noi?
De ce diluează probele de sânge?
Erika, în locul ăsta nu pui întrebări.
John? John, mă auzi?
- La telefon, Richard Fuisz. Sunt cu... - Phyllis Gardner și Rochelle Gibbons.
- Bună, Rochelle. Mulțumesc că vorbești. - Îți dăm articolul pe tavă. Totul e fals.
- Rochelle are dovezi. - Deci, las-o să vorbească.
- O las. Stabilesc cadrul. - Nu mai stabili cadrul.
E scriitor. Rochelle, spune-i ce ne-ai spus și nouă.
Înainte să moară, Ian mi-a spus
că Elizabeth Holmes nu a inventat absolut nimic.
Ian a inventat totul și dacă dădea declarație ca martor,
ar fi invalidat toate brevetele Theranos.
De aceea ea n-avea de gând să-l lase să dea declarație. Asta-i povestea ta!
Rochelle, Ian a notat asta undeva? Există vreun document?
I-au luat calculatorul.
- Ea ți-e sursa. - Regret, sunt speculații informate.
Vă pot folosi, Rochelle și Phyllis,
- dar ca surse secundare, pentru... - Dar eu? Pot să fiu sursă.
Nu, procesul. Ai ceva de împărțit cu ei.
Ba nu am.
- Ba ai. - Pentru așa o dezvăluire,
trebuie cunoștințe la prima mână.
Toți angajații semnează acordul de confidențialitate.
Cum să găsim o sursă?
Urează tuturor la mulți ani de Ziua Recunoștinței.
Sigur, pa. Mâncăm curcan și pentru tine.
- Bine. Te iubesc. - Și eu.
CONTROLUL CALITĂȚII
E vorba de o determinare a vitaminei D pentru un pacient din Palo Alto.
Aparatul a dat eroare la două teste de calitate.
Mi-au lăsat numărul acesta, dacă am probleme.
Nu putem trimite pacientului rezultatele analizelor făcute cu acest aparat.
Ba putem. Vine cineva la tine.
Stai... Cine vine? Credeam că sunt singură aici.
E cineva?
Da, bună.
Nu lucrezi la cercetare și dezvoltare?
Ai aprobare să fii aici?
Aparatul a dat eroare, deci nu putem face analiza.
Pacientul ar primi rezultate greșite.
SE PREGĂTEȘTE ANALIZA
EROARE: CONTINUAȚI? EROARE CONFIRMATĂ
Stai, e un pacient real!
E o persoană reală.
La mulți ani!
Fie fac analize pe aparate Edison defecte,
fie diluează picătura de sânge și o analizează pe aparate Siemens.
- Pariu că Mark știe. - Nu cumva...
nu știm noi despre ce vorbim? Nu cumva suntem absolvenți
panicați de chestii pe care nu le înțelegem?
E doar vitamina D.
Ce se întâmplă dacă e sifilis sau hepatita C?
- Vor începe analizele la hepatită. - Crezi că va permite asta?
Omule, e directoare generală. Știe ce se petrece.
Trimite oamenilor intenționat rezultate greșite? Nu-i stă în caracter.
De ce nu?
Ești supărată pe mine?
De ce crezi că nu știe ce se petrece
în propria ei companie? Fiindcă e femeie?
Că-i prietenă cu bunicul tău?
Fiindcă-i bogată ca voi și vă vizitează la prânz?
Sau că mergi diseară la jegul ei de aniversare?
Asta-i atât de...
De ce spui așa ceva?
Era o persoană reală. Am trimis rezultate inexacte
- unei persoane reale. - Dar...
Există cifre și fapte. Nimic altceva nu contează, corect?
Culegem dovezi și le examinăm până când aflăm adevărul.
Pentru că există adevăr.
Adevărul există.
O să mă ajuți?
Nu-mi pasă. Pot și singură.
Așa. Încercăm din nou.
Când vorbim despre bariere invizibile...
Încearcă iar.
Când vorbim de bariere invizibile...
Întâi e cu „bariere invizibile”.
Relaxează-te. Vorbești cu prietenii.
Când vorbim despre bariere invizibile...
- Scuze. - Nu-i nimic. Mai trebuie câteva duble.
Pari obosită. Aranjează-ți părul.
Părul îmi stă bine, lasă-mă.
- N-ai nevoie de ajutorul meu? - Încearcă să filmeze.
Când vorbim de bariere invizibile...
Clipul o să fie nasol.
Putem să mergem?
Nu mă vrea nimeni acolo. Consideră că nu sunt rafinat.
- Sunt snobi. - Și ce? Tu fii rafinat.
Sunny, oprește-te. Nu ai voie.
Ne vede lumea, Sunny!
George nu te place, dar trebuie să-l fac fericit.
Nu-mi vorbi cum vorbești cu alții.
Nu-ți vorbesc așa.
- Dacă le-aș spune tuturor? - Ce anume?
Că mă iubești. Că sunt regele tău.
Ne vedem acolo. Nu pot să întârzii.
La mulți ani!
Sărbătorita!
Mulțumesc că ați venit!
- Noroc! - Mulțumesc.
- La mulți ani! - Mulțumesc.
Hei! La mulți ani!
Mulțumesc din suflet.
Bine ai revenit!
- Trăiască sărbătorita! - Ce face sărbătorita?
Văd că ai venit neînsoțit.
Nu, nu am timp de întâlniri romantice.
Interesant. Elizabeth spune la fel.
Aici erai!
Sunny, ce-i spui lui Charlotte?
Te iubesc.
- Asta înseamnă... - Sunny crede că știe chineză.
Foarte rafinat...
- Ar trebui să mergeți la dans. - Da... Eu nu dansez.
Niciodată? Ce păcat!
Tyler. A sosit Tyler.
Bunicule, putem să stăm de vorbă?
Și tu vrei asta când vei împlini 30 de ani?
Nu. Categoric nu vreau așa ceva. Putem merge undeva să vorbim?
Care-i treaba? Mă sperii. E totul în regulă?
Eu doar...
Vreau să vorbim despre Theranos.
Ce?
Nimeni nu vorbește despre muncă la o petrecere.
Elizabeth muncește mai mult ca oricare din noi, deci trebuie să aibă dreptate.
Hai să-i povestești Charlottei de coperta revistei Fortune.
O să fie încântată.
- Trebuie să ne întoarcem. - Ba nu.
Voiai să spui ceva?
Ce voiai să-i spui bunicului tău?
Ce aveai de gând să spui?
Testezi competența aparatului Edison pe sisteme Siemens?
Nu știu nimic despre asta.
Analizezi probele de la pacienți pe aparate Siemens?
Nu am idee despre ce vorbești.
Bine?
Ți-am răspuns la toate întrebările?
Tyler! Tyler a compus un cântec, iar Kissinger vrea să-l asculte.
Se pare că nu vrea să fie singurul care dă spectacol în seara asta.
Ai scris un cântec pentru mine?
Mi-ar plăcea să-l ascult.
Galileo a numărat stelele bine
Noe a știut potopul când vine
Dar, Elizabeth, tu vezi viitorul
Într-o picătură de sânge
Tesla a îmblânzit electricitatea
Steve Jobs ne-a arătat o lume aparte
Dar, Elizabeth, tu vezi viitorul
Tu vei schimba lumea
Elizabeth, vizionara
Elizabeth, curajoasa
O, Elizabeth
Elizabeth
Cea Mare
Elizabeth cea Mare
Mi-a plăcut foarte mult. E foarte bun. Mai cântă-l o dată.
Da, cântă-l din nou!
Grozav... Bine.
Galileo...
- Cine e? - Eu sunt.
Ai avut dreptate despre tot.
Ea știe .
Acum putem sărbători doar noi doi.
Nu am avut deloc timp pentru noi.
Ce muzică să pun? Ce cântec mi-ai arătat ieri?
Sunt foarte obosită.
Încetează. Continuăm petrecerea.
CĂTRE: ELIZABETH HOLMES
- Ai scris bine. - Da.
Așa suntem acoperiți. Adică, deschide e-mailul ăsta
și nu poate zice că n-a știut
de încălcarea reglementărilor. Sunt urme din înscrisuri electronice.
Categoric.
Să-l trimitem.
Bine.
- Trimit eu? - Intru în panică.
Bine. De ce? Adică pe lângă chestiile evidente...
Pentru că o să mă concedieze.
Ce-i cu tine?
Sunt bine.
Nu trebuie trimis acum. Putem aștepta.
Eu am... Am probleme cu panica.
Te înțeleg.
Nu înțelegi, dar nu-i nimic.
Ba nu, înțeleg. Chiar.
Nu pot să mă angajez în altă parte așa ușor.
Am crescut într-o rulotă cu încă șase persoane.
În primul an la Berkeley am simțit...
Am simțit că am ajuns pe lună. Eram aeriană și...
și apoi am fost agresată.
Nu știam asta.
Aproape am abandonat.
Și apoi, nu știu...
cumva am rămas.
Deci, nu-i vorba de un e-mail, ci de locul meu de muncă și de chirie.
Pot să pierd tot ce îmi place să fac.
Poftim, iubito.
Cadoul de ziua ta.
Am făcut o ofertă și o s-o cumpărăm pentru noi.
Ne mutăm acolo. O să trăim acolo împreună.
Facem ce vrea toată lumea să facem și listăm compania pe bursă.
Pivniță de vinuri.
Câte dormitoare?
Trimit e-mailul acum.
- Așteaptă. - E în regulă. Ce faci?
Scot numele tău din e-mail și-l trimit de pe adresa mea.
De ce?
Sunt un Shultz.
Ce este?
Am auzit că vrei să vorbim.
Ce caută aici? N-are nimic de-a face.
Ia loc, te rog, Erika.
Ne interesează e-mailul pe care i l-ai trimis lui Elizabeth.
Tyler, cum ai aflat despre încercările de competență?
N-ai acces în Normandia.
Erika, tu i-ai dat informațiile acelea lui Tyler?
- Mi-am dat singur seama. - Ce vorbești? Ți-ai dat seama singur?
Aproape că nu ai trecut anul la Stanford.
Vrei să-mi dai mie lecții de statistică?
Vrei să-mi explici laboratorul?
Te crezi mai bun decât noi?
Nu. Încerc doar să fac ce este corect.
Dumnezeule! Crezi că tu ești băiatul bun aici?
Renunț la atâta timp din programul
meu de muncă ca să vorbesc cu tine doar pentru că ești
nepotul lui George Shultz. Pricepi asta?
Da. Pricep asta.
Deci am să depun preavizul de demisie de două săptămâni.
Nu trebuie două săptămâni, pleci acum.
- Ies acum. - Urmați-mă.
Știu că tu ai vorbit.
Pot să aranjez să nu te mai angajeze nimeni, niciodată.
O să devii o problemă?
Nu vreau să fiu concediată.
Bine.
Totul se încheie aici.
George, și-a dat demisia. A primit informații greșite.
Regret că spun asta, dar poate nu înțelege
complexitatea activităților din laboratoarele noastre.
Știința îl depășește.
Vine la mine acum. O să aud întreaga poveste.
- Ești sigur că este... - O să se ocupe el. Promit.
Tyler, am reușit să-ți păstrăm niște picioare de crab pentru cină.
Charlotte, ea e Erika.
Îmi pare bine de cunoștință. Sunt bunica vitregă a lui Tyler.
- Ne-a povestit multe despre tine. - Tyler...
Tyler. Salut!
Tocmai m-a sunat Elizabeth.
Mi-a spus că ai demisionat azi într-un fel foarte neprofesional.
Da. Tocmai despre asta am venit să vorbim.
Crezi că Theranos minte autoritățile de reglementare.
Nu știm mai multe amănunte, fiindcă nimeni nu spune nimic.
De asta avem nevoie să începi tu să pui întrebări.
Nu. N-am să fac asta.
De ce nu?
Nu deții toate informațiile.
Tragi concluzii pripite fără cunoștințe de cauză...
Dai dovadă de imaturitate.
George.
Lucrează amândoi acolo și știu cel mai bine ce au văzut.
Nu. Nu.
Am avut foarte puține ocazii în viață
în care am putut să fac ceva ce înseamnă bine absolut.
Iar aceasta e una dintre acele ocazii.
Compania asta va salva vieți.
Deci am încheiat conversația?
Ce avem la desert?
Știu cât de mult vă doriți ca tot ce spune ea să fie adevărat.
Ce spui?
Și eu am vrut să o cred, dar dacă examinezi cifrele și datele,
- devine foarte clar... - Spui...
că eu nu înțeleg datele?
- Nu, doar cred... - Elizabeth mi-a făcut o demonstrație.
Și am văzut rezultatele. Spui că asta nu e adevărat?
Da, asta spun. Elizabeth minte.
Mă bucur foarte mult că Elizabeth promovează și susține femeile savante.
Știu că e un domeniu foarte dificil pentru tinere femei.
Poate să fie.
Iar tu așa îi mulțumești?
Apreciez că ai venit aici,
dar îmi displace că sugerezi că sunt atât de bătrân
încât mi-am pierdut capacitatea de a înțelege caracterul oamenilor.
- Cred că profită de tine. - Încearcă să mă convingă că ești prost.
- George. - Cine încearcă? Sunny? Elizabeth?
Nu mă pot convinge de asta.
Dar mă pot convinge
că nu stăpânești suficient toate procesele chimice
și inginerești care se desfășoară la Theranos.
Aș vrea să încheiem conversația asta.
George i-a spus că nu îl crede.
Normal, e în regulă. George te iubește.
Lui Errol Morris i-a plăcut reclama.
Vor să facă un hashtag. #SurorileDeFier.
Conform ziarului The New Yorker, este o sfântă.
Ăsta-i un citat din William Perry, fost secretar al apărării.
„A fost uneori numită al doilea Steve Jobs.
Dar cred că e o comparație nepotrivită.
Jobs a fost un geniu. Ea are o inimă de aur.”
De ce, mă rog?
De ce vrea toată lumea să creadă în fata asta cu tot dinadinsul?
Pentru că e frumușică și blondă.
E un simbol al mișcării feministe.
Îi face pe bărbații din tehnică și afaceri să se simtă bine, fără să-i provoace.
Așa este.
În plus, e frumușică și blondă.
Richard, ce porți? Nu ți-a făcut Lorraine bagajul?
M-a părăsit. Divorțăm. Nu vreau să vorbesc despre asta.
Poate vrei să-ți iei vacanță o vreme.
De ce mi-aș lua vacanță?
Fiindcă pari obosit. Lorraine te părăsește.
Ține-ți gura, bine? Încerc să scriu profilul ăsta pe LinkedIn.
Iisuse! De ce?
Caut angajați ai Theranos care să fie surse.
- Inteligent. - Ba nu. Fiți serioși.
Niciun angajat al Theranos
nu va vorbi despre ce lucrează. Ea-i un nenorocit de El Chapo.
Nu scrie „Theranos”. Scrie „biomedical”.
Nu-mi spune ce să fac. Nu ești așa deșteaptă cum te crezi.
Ba sunt.
Nu pot să fiu turnătorul. Pot doar să te îndrum în direcția bună,
să confirm ceva detalii.
Asta-i tot ce sunt dispus să fac.
Sunt clare lucrurile astea?
Vrei niște apă?
Sigur.
Nu am apă.
Nu știu de ce am spus asta. Sunt agitat.
De curiozitate, cum te-ai hotărât să vorbești cu mine?
A fost ceva ce am scris în mesajul de pe LinkedIn?
A fost semnătura. Dr. Fuisz.
Suntem amândoi medici.
Am depus jurământul hipocratic.
Să nu faci rău.
Da.
Sunt gata să-ți ascult întrebările.
Sigur. O clipă.
Le-am notat aici.
Prima. „Cum fraudează Theranos compania Walgreens?”
Conform lui Mark Roessler, centrul de wellness Theranos
ambalează probele din Arizona la rece și le trimite
la laboratoarele lor din Palo Alto.
Uneori, cutiile rămân nepăzite, iar probele de sânge
se coc practic la soare. Până ajung probele
la destinația finală, deseori sângele se coagulează
și devine inutilizabil, corect?
Dacă proba e încă viabilă, Theranos diluează sângele
și face analizele pe un aparat Siemens modificat.
Ce părere ai?
Câte surse ai?
- Am una, pe moment. - Insuficient.
Dar am luat legătura cu 20 de angajați.
Sunt speriați, au semnat acorduri de confidențialitate.
Nu pot publica povestea asta pe baza unei surse anonime.
Știu. Mark Roessler mi-a dat numele a doi angajați din laborator
care au părăsit firma. Am contactat unul
pe LinkedIn. Sper să-mi răspundă.
Cât de tineri sunt?
20 și ceva de ani.
O să aibă multe de îndurat. Crezi că sunt pregătiți?
Știi cine e în consiliu?
James Mattis, Henry Kissinger. E ca o armată.
MUNCA LA THERANOS
E grozav să lucrezi...
DEPĂȘIREA BARIERELOR
...pentru o femeie incredibil de inteligentă,
dar și iubitoare de oameni.
Am devenit ingineră fiindcă m-am uitat la profesia aceasta
și am spus „Pare dificil. E o provocare.
Asta voi face.”
Acesta e modelul de care avem nevoie. Ne trebuie mai multe astfel de exemple
pentru tinere.
Cred că tendința e să devină în aceeași măsură o carieră
pentru femei și pentru bărbați.
Vedem o femeie care conduce o companie atât de solidă
și are zeci de idei mărețe.
Ea face totul la un nivel tehnic deosebit prin care inspiră
alte tinere să își dorească nu doar o carieră tehnică,
ci și să nu se teamă să aibă vise cu adevărat mari.
Da, cine e?
John Carreyrou?
Sunt Tyler Shultz.
Când oamenii vorbesc despre bariere invizibile, eu spun întotdeauna:
„Lângă orice barieră invizibilă
este o doamnă de fier.”
THERANOS #SURORILEDEFIER
Subtitrarea: Florin Slăvescu